**ADÁSVÉTELI SZERZŐDÉS**

**(tervezet)**

Amely létrejött egyrészről:

az **Országos Közegészségügyi Intézet**

székhely: 1097 Budapest, Albert Flórián út 2-6.

adószám: 15598787-2-43

bankszámlaszám: 100032000-00290438-30005204

számlavezető pénzintézet neve: Magyar Államkincstár

képviseletében eljáró személy neve: Dr. Surján Orsolya főigazgató

mint Vevő - továbbiakban „**Vevő “ -**

másrészről

a ...

székhely: ...

adószám: ...

bankszámlaszám: ...

számlavezető pénzintézet neve: ...

cégjegyzékszám: ...

nyilvántartó cégbíróság neve: ...

képviseletében eljáró személy neve: ...

képviselő eljáró személy elérhetősége: ...

mint eladó, - továbbiakban „**Eladó”** -

(a továbbiakban együttesen, mint felek) között, az alábbi tárgyban és feltételekkel.

1. **ELŐZMÉNYEK**
   1. A Felek a jelen vállalkozási szerződés előzményeként rögzítik, hogy annak megkötésére az Országos Közegészségügyi Intézet ajánlatkérőnek az EFOP-1.8.1-VEKOP-15-2016-00001 számú, Komplex népegészségügyi szűrések elnevezésű kiemelt projekt (továbbiakban: Projekt) megvalósításához kapcsolódóan „**Kolonoszkópos szettek és endoszkópos mosóautomaták szállítása**” tárgyú közbeszerzési eljárásának eredményeképpen kerül sor. A Vevő a jelen szerződésben meghatározott ellenértéket az EFOP-1.8.1-VEKOP-15-2016-00001 azonosító számú projekt támogatási szerződése terhére fizeti ki és számolja el.
   2. A jelen szerződésben meghatározott ellenérték (vételár) a támogatási szerződés mellékletét képező projekt költségvetés **alábbi erőforrásai terhére** kerül elszámolásra:

- **Kolonoszkópos szettek bruttó ellenértéke** (KB kód: 121-2, erőforrás: kolonoszkópos szett K 12) - műszaki leírás szerinti 1. résztevékenység, azaz 1.1-1.4. részfeladat ellenértéke

- **10 darab endoszkópos mosóautomata (kolonoszkópos mosó) bruttó ellenértéke** (KB kód: 121-2, erőforrás:kolonoszkópos mosó K 12) - műszaki leírás szerinti 2. résztevékenység, azaz a 2.1-2.4 részfeladat ellenértéke

* 1. A Vevőként szerződő ajánlatkérő 2018. év január hónap 11. napján a Közbeszerzésekről szóló 2015. évi CXLIII. törvény (a továbbiakban Kbt.) a Kbt. Második Rész szerinti nyílt közbeszerzési eljárást indított, amelynek nyertese az Eladóként szerződő ajánlattevő lett. A Vevő a beszerzés tárgyát képező adásvételi feladat részletes műszaki leírását, illetőleg követelményeit az eljárást megindító felhívásban és a dokumentáció műszaki leírás részében határozta meg (együttesen, mint **közbeszerzési dokumentumok**) a 321/2015. (X. 30.) Korm. rendelet (a közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról) 46. § (2) bekezdés a) pontja alapján. Az eljárást megindító felhívás, a dokumentáció (közbeszerzési dokumentumok) és a nyertes ajánlat a jelen szerződés elválaszthatatlan részét képezik.
  2. Amennyiben a jelen szerződés a felek jogviszonya valamilyen kérdése vonatkozásában nem tartalmaz rendelkezést, akkor a közbeszerzési dokumentumok rendelkezései szerint kell eljárni. Amennyiben a jelen szerződés egyes részei, vagy a jelen szerződés és a közbeszerzési dokumentumok között ellentmondás állna fenn, úgy elsődlegesen az eljárást megindító felhívásban, ezt követően a dokumentációban, végül az ajánlatban foglalt rendelkezések az irányadók (ebben a sorrendben). Amennyiben az ellentmondás feloldása a szerződés módosítását teszi szükségessé, úgy a felek a Kbt. 141. §-ának megfelelően módosítják a közbeszerzési eljárás alapján megkötött jelen szerződést.
  3. A Vevő a közbeszerzési eljárás során benyújtott ajánlatot megvizsgálta, elbírálta és döntését az értékelést követően, 2018. év ... hónap ... napján a közbeszerzési eljárást lezáró határozat alapján (az összegzés megküldésével) kihirdette. A Felek az eljárást megindító felhívásban és a nyertes ajánlatban rögzített feltételek mellett az alábbi adásvételi szerződést kötik.

1. **ÉRTELMEZŐ RENDELKEZÉSEK ÉS ALKALMAZANDÓ JOG**
   1. Az Eladó a nyertes ajánlattevő, akinek ajánlatát a Vevő elfogadta, aki/amely a közbeszerzési eljárásban az értékelési szempontokra tekintettel a legkedvezőbb ajánlatot tette. Az ajánlatkérő az ajánlattételi felhívásban kikötötte, hogy az ajánlatok elbírálásáról szóló összegezésben a második helyezett ajánlattevőt is megjelöli. Amennyiben a Kbt. 131. § (4) bekezdésében eset áll fenn (a nyertes ajánlattevő szerződéskötéstől való visszalépése), úgy az Eladó a Kbt. 131. § (5) bekezdése alapján a második helyezett ajánlattevő lesz.
   2. A Felek jelentik együttesen a Vevőt és az Eladót. A teljesítési segédek a szakmailag illetékes szervezeti egységeket (továbbiakban teljesítési segédek) jelentik. A teljesítési segéd a jelen szerződés tárgyát képező 1. résztevékenység 1.1 - 1.4 részfeladatának, valamint 2. résztevékenység 2.1 - 2.4 részfeladatának teljesítése során működik közre a Vevő érdekében és megbízásából. A Vevő a teljesítési segéd(ek) listáját és a szállítási címeket a felek kommunikációjára vonatkozó szabályok szerint közli az Eladóval a jelen szerződés teljesítésének megkezdését megelőzően (előreláthatólag a szerződéskötéskor).
   3. A Szerződés jelenti magát a jelen adásvételi szerződést, továbbá a Vevő által a közbeszerzési eljárásban közzétett eljárást megindító felhívásban, dokumentáció műszaki leírásban és az esetleges ajánlattevői kérdésekre adott ajánlatkérői válaszokban (kiegészítő tájékoztatásban), valamint az Eladó ajánlatában foglalt feltételeket, kötelezettségeket és feladatokat. E dokumentumok alapján kell értelmezni a Felek szerződéskötési akaratát.
   4. A Felek szerződéses jogviszonyában nem kerülhetnek alkalmazásra az Eladó által (üzleti tevékenysége körében) alkalmazott általános szerződési feltételek. Az Eladó sem a közbeszerzési ajánlatában, sem a közbeszerzési eljárás lezárását követően nem fűzhet a jelen szerződési feltételekhez olyan értelmező vagy végrehajtó rendelkezéseket, amelyek lerontják vagy kétségessé teszik a jelen szerződési feltételek alkalmazását.
   5. A szerződésre alkalmazandó jog különösen:

- a Polgári Törvénykönyvről szóló 2013. évi V. törvénynek (Ptk.) a tulajdonátruházó szerződésekre vonatkozó XIV. cím, adásvételi szerződés (6:215. - 6:220. §-ok),

- a Közbeszerzésekről szóló 2015. évi CXLIII. törvény (Kbt.) közbeszerzési szerződésekre vonatkozó rendelkezései,

- 16/2012. (II. 16.) Korm. rendelet a gyógyszerek és orvostechnikai eszközök közbeszerzésének sajátos szabályairól,

- az orvostechnikai eszközökről szóló 4/2009. (III. 17.) EüM rendelet,

- az adózás rendjéről szóló 2003. évi XCII. törvény (Art.),

- a 272/2014 (XI. 5.) Korm. rendelet 2014–2020 programozási időszakban az egyes európai uniós alapokból származó támogatások felhasználásának rendjéről,

és az egyéb, itt fel nem sorolt kötelezően alkalmazandó más jogszabályok.

1. **A SZERZŐDÉS TÁRGYA ÉS A FELEK JOGÜGYLETE**
   1. Jelen szerződés tárgya az EFOP-1.8.1-VEKOP-15-2016-00001 számú, Komplex népegészségügyi szűrések elnevezésű kiemelt projekt keretében a Műszaki leírásnak megfelelően "**Kolonoszkópos szettek és endoszkópos mosóautomaták szállítása*”*** a jelen szerződés elválaszthatatlan részét képező műszaki leírásban és a jelen szerződésben rögzített feltételek szerint.
   2. A Vevő megveszi, az Eladó eladja a szerződés 3.3 pontjában meghatározott, 1. résztevékenység 1.1 részfeladata szerinti 24 db kolonoszkópos szettett és a 2. résztevékenység 2.1 részfeladata szerinti 10 db endoszkópos mosóautomatát (a továbbiakban együttesen, mint orvostechnikai eszközöket). A Vevő megrendeli, az Eladó pedig elvállalja a jelen szerződés 3.3 pontjában meghatározott 1. résztevékenység 1.2-1.4 részfeladatok és 2. résztevékenység 2.2 - 2.4 részfeladatok szerinti vállalkozási feladatok elvégzését, illetőleg ellátását.

A kolonoszkópos szett (orvostechnikai eszköz) a műszaki leírás és az Eladó közbeszerzési ajánlatának megfelelően az alábbi paraméterekkel rendelkezzen.

|  |  |  |
| --- | --- | --- |
| Megnevezés | Követelmények | Bírálat alá vont műszaki paraméter |
| Általános elvárás | 1. Az ajánlattevő által megajánott termékekenek rendelkezniük kell CE Megfelelőségi Tanúsítvánnyal, melyről az ajánlatban nyilatkozni kell, melyet tanúsítvány csatolásával kell igazolni az ajánlatban.  Valamint nyilatkozni kell, hogy a berendezések elektromos hálózati csatlakozása 230V50Hz |  |
| 1 db Fényforrás |  |  |
|  | A fényforrás biztosítsa az ajánlatban szereplő összes videó-endoszkóp csatlakoztathatóságát és azok megvilágítását |  |
|  | Automatikus égőváltás (a főizzó meghibásodás esetén külső beavatkozás nélkül a rendszer kapcsoljon át tartalék izzóra) |  |
|  | Manuális és automata fényszabályozás megléte |  |
|  | Min.300 W-os Xenon izzó |  |
|  | A levegőáramlás mértéke állítható legyen, min. 3 fokozatban |  |
|  | A vizsgált terület erezettségének megjelenítésére szolgáló fényszűrő funkció, amely elősegíti az elváltozások megjelenítését, és kiváltja az intravitális festést A fényszűrő funkció optikai szűréssel valósul meg a fényforrásban. |  |
| 1 db Videó-processzor |  |  |
|  | FULL HD minőségű jelfeldolgozásra alkalmas legyen |  |
|  | A videó-processzor biztosítsa az ajánlatban szereplő összes videó-endoszkóp csatlakoztathatóságát és szabályszerű működését |  |
|  |  | A Videó-processzorhoz Minimum 3 fokozatban állítható zajcsökkentő funkció megléte (lásd: „az ajánlatok értékelése és összehasonlítása, bírálat” pontot) |
|  |  | A Videó-processzorhoz elektronikus képstabilizálás megléte (lásd: „az ajánlatok értékelése és összehasonlítása, bírálat” pontot) |
|  | Elektronikus zoomolási lehetőség megléte |  |
|  | Páciens adatbeviteli lehetőség és páciensadatok mentési lehetősége a központi egységen |  |
|  | Digitális kimenet (DVI és/vagy HD-SDI) és további min. 2 egyéb videó kimeneti lehetőség biztosítása |  |
|  | Erezettség kiemelési funkció megléte | Videó-processzorhoz az erezettség kiemelési funkció egynél több féle megjelenítési lehetőségének biztosítása?  1-10 között módosítási szám bírálat alá kerül (lásd: „az ajánlatok értékelése és összehasonlítása, bírálat” pontot) |
|  | Belső memória megléte a vizsgálati képek átmeneti tárolására |  |
|  |  | A Videó-processzorhoz az Ethernet csatlakozó megléte (lásd: a jelen közbeszerzési dokumentáció ajánlatok értékelése fejezetet) |
|  |  | A Videó-processzorhoz Közvetlen DICOM (processzoron keresztül történő) kapcsolat megléte (lásd: „az ajánlatok értékelése és összehasonlítása, bírálat” pontot) |
|  |  | A Videó-processzorhoz DICOM munkalista funkció (MWM) megléte (lásd: „az ajánlatok értékelése és összehasonlítása, bírálat” pontot) |
|  | Adat és képtárolási lehetőség cserélhető és USB memórián |  |
|  | Magyar nyelvű menürendszer kötelező megléte |  |
| 1 db Endoszkópos kocsi |  |  |
|  | Flexibilis endoszkóp tartókarral |  |
|  | Minimum 3 tároló polcos + 1 klaviatúratartó |  |
|  | Forgatható LCD monitortartó |  |
|  | 2 kereke rögzíthető |  |
| 1 db Medikai LCD Monitor, színes |  |  |
|  | min. 21” –os képátló |  |
|  | min. 1920 x 1080 pixel felbontás |  |
|  | EN 60601 szabványnak megfelelően |  |
| 1 db Víztartály |  |  |
|  | Víztartály megléte |  |
| 1 db Szivárgás teszter |  |  |
|  | Szivárgás teszter megléte |  |
| 1 db Szívó készülék |  |  |
|  | Teljesítmény: min. 18 liter/perc |  |
|  | Min. 1, max. 2 literes váladékgyűjtő tartállyal |  |
| 2 db Video-kolonoszkóp |  |  |
|  | Alkalmas legyen a megajánlott endoszkópos toronnyal erezettség kiemelésére. |  |
|  | Színes HDTV felbontású CCD video-chip az eszköz distális végébe építve. |  |
|  | Látószög minimum: 140°-maximum 170° |  |
|  | Munkahossz: minimum 1500 mm maximum 1700 mm között | A Video-kolonoszkóp munkahosszának a minimum 1500 mm maximum 1700 mm közötti tartományon belüli értéke (lásd: „az ajánlatok értékelése és összehasonlítása, bírálat” pontot) |
|  | Külső átmérője a flexibilis résznek (mm): max. 13 mm |  |
|  | Munkacsatorna átmérő: min 3,7 mm |  |
|  | Hajlíthatóság fel/le: min. 180º/180º |  |
|  | Hajlíthatóság jobb/bal: min. 160º/160º |  |
|  | Az eszköz egyetlen vízhatlan csatlakozóval csatlakozzon a video-endoszkópos toronyhoz |  |
|  | A vizsgált terület erezettségének megjelenítésére szolgáló fényszűrő funkció, amely elősegíti az elváltozások felismerését, és kiváltja az intravitális festést. |  |
|  | Változtatható bevezető csőmerevség megléte. |  |
|  | Az eszköz legyen alkalmas az automata mosóhoz megajánlott perecetsavas fertőtlenítési technológiával való rendszeres használatra. |  |
| 1 db Nagynyomású öblítő pumpa |  |  |
|  | Szabályozható az áramlás mértéke |  |
|  | A nagynyomású öblítő pumpa a bélrendszerbe bejuttatandó víz melegíthetősége |  |
|  | Csatlakozó szett az ajánlott endoszkópokhoz |  |
|  | Lábpedál megléte |  |
| 1 db Nagyfrekvenciás vágó készülék |  |  |
|  | Kompatibilis legyen a szállítandó kolonoszkóppal |  |
|  | Monopoláris, vágás teljesítmény min. 120W |  |
|  | Minimum a következő üzemmódok megléte: -Monopoláris vágás: tiszta és kevert és -Monopoláris koaguláció: soft és forced |  |
|  | Lábkapcsolóval, aktív kábellel és neutrális elektródával ellátva |  |

Az endoszkópos mosóautomata (orvostechnikai eszköz) a műszaki leírás és az Eladó közbeszerzési ajánlatának megfelelően az alábbi paraméterekkel rendelkezzen.

|  |  |  |
| --- | --- | --- |
| Megnevezés | Követelmények | Bírálat alá vont műszaki paraméter |
|  | 1 vagy 2 db endoszkóp fertőtlenítését tegye lehetővé max. 40 perc alatt |  |
|  | Gyártótól független flexibilis endoszkóp automatikus mosására és fertőtlenítésére alkalmas berendezés |  |
|  | Szivárgásteszt és folyamatos nyomáskontrol biztosítása a ciklus során |  |
|  | Önfertőtlenítő ciklus megléte |  |
|  |  | A Kolonszkópos mosó érintőképernyővel történő vezérlési lehetősége (lásd: „az ajánlatok értékelése és összehasonlítása, bírálat” pontot) |
|  |  | A Kolonszkópos mosót használó kezelő személyzet és a behelyezett endoszkópok (típus és szériaszám) elektronikus úton történő azonosítása (lásd: „az ajánlatok értékelése és összehasonlítása, bírálat” pontot) |
|  |  | A kolonoszkópos mosó kamraajtajának kéz érintése nélküli nyitási / zárási funkciójának meglétre (lásd: "az ajánlatok értékelése és összehasonlítása, bírálat" pontot) |
|  | A készülék kialakítása és működése minden típusú endoszkópra biztosítsa a csatornánkénti független folyadékáramlást és folyamatos dugulás ellenőrzését (UN EN ISO 15883-4 szabványnak megfelelően) |  |
|  | Alacsony hőmérsékletű, 40 °C alatti fertőtlenítési folyamat, amely nem károsítja az eszközt |  |
|  | Minden mosási ciklushoz új vegyszerek használata |  |
|  | Korszerű, perecetsav alapú fertőtlenítőszer használata a fehérje lerakódások teljes eltávolítása és a biofilm réteg kialakulásának megakadályozása céljából. |  |
|  | Beépített vagy csatlakoztatható nyomtató a fertőtlenítési folyamat ciklusadatainak kinyerése érdekében |  |
|  | Mosókamra anyaga: Rozsdamentes acél |  |
| Tartozékok: |  |  |
|  | Csatlakoztató szett a video-endoszkópokhoz |  |
| Egyéb: |  |  |
|  | Az árnak tartalmaznia kell a mosógép működtetéséhez szükséges valamennyi kiegészítő berendezést és kiegészítő eszközt |  |
|  | endoszkópok javítására kiképzett, 2 fő szervízszakember, 8 órás kiszállási idővel a hibaelhárítás érdekében a jótállási időszak alatt |  |
|  | A megajánlott eszközökre 24 hónap jótállás biztosítása |  |

* 1. Szerződő felek a 3.1. pontban megjelölt szerződési tárgyat és a szerződés teljesítésére vonatkozó szakmai elvárásokat az alábbiakban, illetve a műszaki leírásban részletezik.

**1. résztevékenység: Kolonoszkópos szettek szállítása** (KB kód: 121-2, erőforrás: kolonoszkópos szett K 12):

**1.1 részfeladat: 24 darab kolonoszkópos szett** maradéktalan kiszállítása Vevő teljesítési segédjei, azaz a szakmailag illetékes szervezeti egységek részére (azt követően, hogy az ajánlatkérő átvette azokat).

Az Eladó köteles a szállítás előtt 5 munkanappal a teljesítési segéddel egyeztetni a szállítás pontos napját.

A szett tartalma (ld. eszközökre vonatkozó műszaki leírás I és II. pontja):

* 1 db Fényforrás
* 1 db Videó-processzor
* 1 db Endoszkópos kocsi
* 1 db Medikai LCD Monitor, színes
* 1 db Víztartály
* 1 db Szivárgás teszter
* 1 db Szívó készülék
* 2 db Video-kolonoszkóp
* 1 db Nagynyomású öblítő pumpa
* 1 db Nagyfrekvenciás vágó készülék
* 1 db Endoszkópos mosóautomata (kolonoszkópos mosó és csatlakoztatója)

**1.2 részfeladat: A kolonoszkópos szettek üzembe helyezése** a teljesítési segédeknél.

Az üzembe helyezés része a szettek vizsgálatra kész állapotba helyezése. Ezt követően szükséges a szettek online, hálózatba (HIS, RIS, PACS) történő illesztése. Az Eladó az online illesztéshez szükséges protokollt adja meg és az illesztésben a teljesítési segédekkel működjön együtt.

**1.3 részfeladat:** A kolonoszkópos szettek **használatának betanítása** (minden szett üzembe helyezése esetén egy alkalommal, min. 2 fő laboratóriumi szakszemélyzet részére).

**1.4 részfeladat:** A kolonoszkópos szettek - jótállás körében történő (2020. június 30-ig) - gyártó által előírt karbantartása, szervizelése, ezáltal a teljesítési segédek napi, üzemszerűen zajló vizsgálatainak elvégzéséhez szükséges technikai feltételek biztosítása.

Az Eladó köteles a gyártó által előírt rendszerességgel elvégzett karbantartási/szervizelési munkanaplóról egy másolati példányt eljuttatni a Vevő részére.

**2. résztevékenység: 10 darab endoszkópos mosóautomata (kolonoszkópos mosó)** szállítása(KB kód: 121-2, erőforrás:kolonoszkópos mosó K 12)

**2.1 részfeladat: 10 darab endoszkópos mosóautomata (kolonoszkópos mosó) maradéktalan kiszállítása** **Vevő teljesítési segédjei**, azaz a szakmailag illetékes szervezeti egységek **részére**.

Az **endoszkópos mosóautomata (kolonoszkópos mosó)** részletes paramétereit az eszközökre vonatkozó műszaki leírás II. pontja tartalmazza.

Az Eladó köteles a szállítás előtt 5 munkanappal a teljesítési segéddel egyeztetni a szállítás pontos napját.

**2.2 részfeladat:** Endoszkópos mosóautomata (kolonszkópiás mosó) **berendezések üzembe helyezése** a teljesítési segédeknél. Az Eladó az üzembe helyezés során a teljesítési segédekkel működjön együtt.

**2.3 részfeladat:** A Endoszkópos mosóautomata (kolonszkópiás mosó) **használatának betanítása** (minden mosóberendezés üzembe helyezése esetén egy alkalommal, min. 2 fő laboratóriumi szakszemélyzet részére).

**2.4 részfeladat:** Az endoszkópos mosóautomata (kolonszkópiás mosó) – jótállás keretében történő (2020. június 30-ig) - gyártó által előírt karbantartása, szervizelése, ezáltal a teljesítési segédek napi, üzemszerűen zajló vizsgálatainak elvégzéséhez szükséges technikai feltételek biztosítása.

Az Eladó köteles a gyártó által előírt rendszerességgel elvégzett karbantartási/szervizelési munkanaplóról egy másolati példányt eljuttatni a Vevő részére.

1. **TELJESÍTÉS HELYE, HATÁRIDEJE ÉS AZ ÁTVÉTEL MÓDJA**
   1. A teljesítési igazoláshoz szükséges produktumok az egyes résztevékenységek és részfeladatok esetében.

|  |  |  |
| --- | --- | --- |
| **Résztevékenység / részfeladat** | **Teljesítés igazolásául szolgáló dokumentum** | **Átvételi folyamat** |
| 1.1 - 1.3 és  2.1 - 2.3 | Teljesítési segédek által aláírt szállítólevél, átvételi elismervény és a beüzemelést igazoló dokumentum(ok), valamint a 4.5 pont szerinti minőségi vizsgálatot dokumentáló (tesztüzem) jegyzőkönyv | A teljesítési segédek megvizsgálják a leszállított orvostechnikai eszközöket a 4.3-4.6 pont szerinti eljárás alapján. Ezt követően Eladó megküldi a „Teljesítés igazolásául szolgáló dokumentum” elnevezésű oszlopban feltüntetett produktumok közül a teljesítési igazolást, a Beüzemelést igazoló dokumentumot, és a tesztüzemelési jegyzőkönyvet a Vevő részére. |
| 1.4 és 2.4 | Teljesítési segédek által aláírt karbantartási/szervizelési munkalap | Nincs átvételi folyamat. |

* 1. A teljesítés helye és határideje az egyes résztevékenységek és részfeladatok vonatkozásában. Az egyes részteljesítések további részteljesítésekre nem oszthatóak.

|  |  |  |
| --- | --- | --- |
| **Résztevékenység / részfeladat** | **Teljesítés határideje** | **Teljesítés helye** |
| 1. résztevékenység  1.1-1.3 részfeladat és  2. résztevékenység  2.1-2.3 részfeladat | A szerződés hatályba lépésétől számított 45. napig (A határidőbe nem számít bele a teljesítési segéd által igazolandó tesztüzem időtartama) | a Vevő által a szerződéskötéskor átadott szállítási címek (teljesítési segédek) |
| 1. résztevékenység  1.4 részfeladat és  2. résztevékenység  2.4 részfeladat | A tesztüzem lejártától (az orvostechnikai eszközök elismert üzembe helyezésétől számítottan) 2020. június 30-ig folyamatosan (előreláthatólag 26 hónapig) |

4.2.1 A teljesítési helyek kijelölése és az ezzel kapcsolatos szerződésmódosítás

A Vevő a közbeszerzési eljárást megindító felhívás II.2.3 pontjában meghatározott 57 db teljesítési helyet (a teljesítési segédek körét) 24 + 10 db-ra csökkenti a szerződéskötésig. A 24 + 10 db teljesítési kör meghatározása azt jelenti, hogy a Vevő kijelöli a 24 db kolonoszkópos szett kiszállításának címét (teljesítési segédjét), illetőleg a 10 db endoszkópos mosóautomata kiszállításának címét (teljesítési segédjét). A két teljesítési kör teljes, vagy részleges átfedésben lehet egymással, illetve a két teljesítési kör teljesen eltérhet egymástól. A teljesítési helyek listája a szerződés mellékletét képezi.

A Vevő a közbeszerzési eljárás megindításakor azért nem tudta kijelölni a teljesítési helyek (teljesítési segédek) szűkített körét, mert 2017 évben több olyan pályázat is folyamatban volt, amely a teljesítési segédek orvosi eszközellátására irányult és átfedésben volt a közbeszerzés és a szerződés tárgyával. A Vevő a Kbt. 2. § (4) bekezdésében meghatározott (a közpénzekkel való hatékony és felelős gazdálkodás) alapelvének megfelelően a teljesítési helyek (teljesítési segédek) körének meghatározásakor bevárja azt az egészségpolitikai döntést, amely az intézmények orvosi eszköz pályázatainak 2017-es összesítése után lehetővé teszi az orvosi eszközellátás hatékonytalan átfedéseinek elkerülését.

Amennyiben az egészségpolitikai döntés meghozatalára a szerződéskötést követően, de a teljesítési helyekre (teljesítési segédek részére) történő kiszállítást (teljesítési határidőt) megelőző 15 napon belül kerül sor (a teljesítési helyek meghatározásának végső határideje), akkor a felek a szerződést a Kbt. 141. § (4) bekezdés a) pontja alapján - a Vevő által kijelölt teljesítési helyekkel - módosítják, amelynek eredményeképpen

* a felhívás II.2.3 pontjában meghatározott 57 db teljesítési hely 24 + 10 db teljesítési helyre csökken,
* a teljesítési helyek meghatározását a Vevő egyoldalú nyilatkozatával gyakorolja, amelyet az Eladó köteles tudomásul venni (illetve azzal szemben semmilyen kifogást sem támaszthat),
* az Eladó tudomásul veszi, hogy a 24 db kolonoszkópos szett kiszállításának helye (teljesítési segédje) és a 10 db endoszkópos mosóautomata kiszállításának helye (teljesítési segédje) egymástól teljesen, vagy részlegesen eltérhet, vagy egybeeshet,
* az Eladó a szerződésben meghatározott, a közbeszerzési ajánlatában szereplő ellenértéket a fenti teljesítési feltételek figyelembevételével ajánlotta meg, illetve ezen az áron vállalja a szerződés teljesítését.

4.2.2 A közbeszerzési eljárás megindításakor ismert teljesítési helyek listája:

* 1. Bács-Kiskun Megyei Kórház (Kecskemét)
* 2. Bajai Szt. Rókus Kórház (Baja)
* 3. Kiskunhalasi Semmelweis Kórház (Kiskunhalas)
* 4. Pécsi Tudományegyetem (Pécs)
* 5. Mohácsi Kórház (Mohács)
* 6. Békési Központi Kórház Dr. Réthy Pál Tagkórház (Békéscsaba)
* 7. Békési Központi Kórház Pándy Kálmán Tagintézmény (Gyula)
* 8. B-A-Z-i Kórház és Egyetemi Oktató Kórház (Miskolc)
* 9. Miskolci Semmelweis Kórház és Egyetemi Oktatókórház (Miskolc)
* 10. Almási Balogh Pál Kórház (Ózd)
* 11. Magyar Honvédség Egészségügyi Központ - Gasztroenterológia Endoszkópia (Budapest VI.)
* 12. Semmelweis Egyetem II. sz. Bel.klinika (Budapest VIII.)
* 13. Szt. Imre Kórház (Budapest XI.)
* 14. Szt. János Kórház és É-budai Egyesített Kórházak (Budapest XII.)
* 15. Magyar Honvédség Egészségügyi Központ - Szakrendelő Intézet Endoszkópos Labor
* 16. Uzsoki Utcai Kórház (Budapest XIV.)
* 17. Bajcsy-Zs. Kórház és Rendelőintézet (Budapest XVII.)
* 18. Jahn F. D-pesti Kórház és Rendelőintézet (Budapest XX.)
* 19. Országos Onkológiai Intézet (Budapest XII.)
* 20. Szegedi Tudományegyetem (Szeged)
* 21. Csongrád M-i Egészségügyi Ellátó Központ Hódmezővásárhely (Hódmezővásárhely)
* 22. Fejéri Szt. György Egyetemi Oktató Kórház (Szfehérvár)
* 23. Szt. Pantaleon Kórház- Rendelőintézet (Dunaújváros)
* 24. Petz Aladár Oktató Kórház (Győr)
* 25. Soproni Erzsébet Oktató Kórház és Rehabilitációs Intézet (Sopron)
* 26. Debreceni Egyetem (Debrecen)
* 27. Kenézy Gyula Kórház és Rendelőintézet (Debrecen)
* 28. Gróf Tisza István Kórház (Berettyóújfalu)
* 29. Markhot F. Oktatókórház és Rendelőintézet (Eger)
* 30. Bugát Pál Kórház (Gyöngyös)
* 31. J-N-Sz-i Hetényi Géza kórház-Rendelőintézet (Szolnok)
* 32. Jászberényi Szt. Erzsébet Kórház (Jászberény)
* 33. Szt. Borbála Kórház (Tatabánya)
* 34. Vasary Kolos Kórház (Esztergom)
* 35. Szt. Lázár Kórház (Salgótarján)
* 36. Dr. Kenessey A. Kórház- Rendelőintézet (Balassagyarmat)
* 37. Margit Kórház (Pásztó)
* 38. Pesti Flór Ferenc Kórház (Kistarcsa)
* 39. Jávorszky Ö. Kórház (Vác)
* 40. Toldy F. Kórház és Rendelőintézet (Cegléd)
* 41. Dr. Romics L. Egészségügyi Intézmény (Érd)
* 42. "Europ-Med" Orvosi Szolgáltató Kft. (Budaörs)
* 43. Nagykörösi Rehablitációs Szakkórház és Rendelőintézet (Nagykőrös)
* 44. Százhalombatta Város Önkormányzata (Százhalombatta)
* 45. Somogy M-i Kaposi M. Oktató Kórház Endoscopos labor I/a (Kaposvár)
* 46. Siófoki Kórház- Rendelőintézet (Siófok)
* 47. SzSzB-M-i Kórházak és Egyetemi Oktatókórház Jósa András Oktatókórház I. Belgy. (Nyíregyháza)
* 48. Felső Szabolcsi Kórház (Kisvárda)
* 49. SzSzB-M-i Kórházak és Egyetemi Oktatókórház (Mátészalka)
* 50. Tolnai Balassa János Kórház (Szekszárd)
* 51. Dombóvári Szt. Lukács Kórház (Dombóvár)
* 52. Markusovszky Egyetemi Oktatókórház (Szombathely)
* 53. Szt. László Kórház (Sárvár)
* 54. Csolnoky F. Kórház (Veszprém)
* 55. Gróf Eszterházy Kórház és Rendelőintézeti Szakrendelő (Pápa)
* 56. Zalai Szt. Rafael Kórház (Zalaegerszeg)
* 57. Keszthelyi Kórház (Keszthely)
  1. A teljesítési segédeknél történő átvétel vizsgálatának leírása:

4.3.1. Szállítólevél aláírása:

A szállításkor a Vevő teljesítési segédei a leszállított orvostechnikai eszközöket – a szállítólevél aláírásával – a teljesítési helyeken átveszik. A szállítólevél aláírása kizárólag az orvostechnikai eszközök mennyiségi átvételét jelenti. A szállítólevél aláírása nem zárja ki, hogy ezt követően a teljesítési segédek mennyiségi hiány miatt kifogást közöljenek az Eladóval szemben.

A mennyiségi kifogások közlésére a szállítólevél teljesítési segédek által történő aláírását követő 3 munkanapon belül van lehetőség. A segéd a sérült csomagolással érkezett eszközök átvételét azonnal visszautasíthatja. Az Eladó a mennyiségi kifogás közlésétől számított 15 napon belül köteles a mennyiségi kifogással érintett eszközöket az eredeti teljesítési feltételek szerint leszállítani. Az Eladó előteljesítésre jogosult.

4.3.2 Kárveszély:

Eladó az orvostechnikai eszközök teljesítési segédeknek történő igazolt átadásáig az eszközök eltűnéséből, megsemmisüléséből, megrongálódásából történő károkért helytállni tartozik (azaz a kárveszélyt az átadásig teljes körűen viseli).

4.3.3 Leltározás:

A teljesítési segédnél történő átadás-átvétel részét képezi Vevő részéről az orvostechnikai eszközök leltárba vétele, melyhez kapcsolódóan Eladó a szállítást megelőző 10 munkanapon belül küldje meg a Vevő kapcsolattartója számára a leszállítandó eszközök gyári számait elektronikus formában.

* 1. Az Eladó az orvostechnikai eszközöket a szállítást követően teljesítési helyenként külön-külön vizsgálatra kész állapotba helyezi. Ezt követően 5 munkanapon belül (tesztüzem) a teljesítési segéd (vagy a Vevő meghatalmazással rendelkező képviselője) megvizsgál abból a szempontból, hogy:
* az orvostechnikai eszköz a rendeltetésszerű és szerződésszerű használatra alkalmas-e
* az orvostechnikai eszköz teljesíti-e műszaki leírásban szereplő és az Eladó közbeszerzési ajánlatában megajánlott teljesítmény és egyéb paramétereket
* az orvostechnikai eszköz teljesíti-e a kötelező szabványban, műszaki megfelelőségi előírásokban és a vonatkozó jogszabályokban foglalt műszaki, egészségügyi, biztonsági és használhatósági feltételeket.
  1. A Vevő a Kbt. 135. § (1) bekezdésének megfelelően a 4.1 pontban feltüntetett (1.2-1.3 és a 2.2-2.3 részfeladatokra vonatkozó) valamennyi produktum megérkeztét követő 15 napon belül teljesítési igazolást állít ki A Megrendelő részéről teljesítési igazolás kiállítására a Projekt szakmai vezetője jogosult.
  2. Az orvostechnikai eszköz 4.4 pont szerinti vizsgálatát követően, a Vevő a nem megfelelő működés esetén szavatossági igényérvényesítést tesz. A szavatossági igény - a Ptk. 6:159. § (2) bekezdés a) pontja alapján - az orvostechnikai eszköz cseréje. Amennyiben a rendeltetésszerű működés hiánya az 1.2 részfeladat szerinti orvostechnikai eszköz hálózati illesztésének rendellenessége és a hiba a helyszínen 2 munkanapon belül javítható, akkor a kellékszavatossági igény a Ptk. felhívott szakasza szerint helyszíni kijavítás.
  3. Az Eladó előteljesítésre jogosult, a Vevő az előteljesítést nem jogosult visszautasítani. Az Eladó az előteljesítést a felek kommunikációjára vonatkozó szabályok szerint 10 munkanappal korábban köteles jelezni.

1. **A FELEK JOGAI ÉS KÖTELEZETTSÉGEI**

**Az Eladó kötelezettségei:**

* 1. Az Eladó a jelen szerződés teljesítése során, legjobb tudása szerint, a szakértőtől általában elvárható gondossággal köteles eljárni és a kötelezettségeit ennek megfelelő szakmai színvonalon köteles teljesíteni. Eladó köteles biztosítani, hogy a teljesítésben személyesen közreműködő személy a fenti feladatokat a Vevő utasításainak megfelelően és érdekeire tekintettel, megfelelő szakmai ismeretekkel, képzettséggel és gyakorlattal rendelkező személytől elvárható gondossággal végezze. Eladó az általa delegált személy tevékenységéért a fent leírtakkal egyenértékű módon szavatol.
  2. Az Eladó kijelenti és szavatolja, hogy az általa igénybevett alvállalkozókkal és egyéb közreműködőkkel együttesen a jelen szerződés szerződésszerű, hiánytalan és a jelen szerződés szerinti szakmai színvonalnak megfelelő módon történő elvégzéséhez szükséges felkészültséggel, szakértelemmel és szakmai tapasztalattal, valamint a szükséges hatósági és egyéb engedélyekkel rendelkezik, azt elvégezni jogosult.
  3. Az Eladó a Vevő utasításai szerint, a Vevő érdekeinek szem előtt tartásával köteles teljesíteni a megjelölt feladatokat, figyelemmel a műszaki leírásban foglaltakra.
  4. Az Eladó által a jelen szerződés alapján teljesítendő feladatok részletes leírását a szerződés alapjául szolgáló műszaki leírás tartalmazza.
  5. Az Eladó köteles teljesíteni minden olyan – műszaki leírásban kifejezetten nem nevesített – feladatot is, amely a jelen szerződésben meghatározott fő kötelezettségek teljesítésével összefügg, illetve a jelen szerződés tárgyát képező szolgáltatás része.
  6. A Felek rögzítik, hogy az Eladó saját szakértelme és tapasztalatai alapján, legjobb tudása szerint, különösen a Vevő által szolgáltatott adatok, megjelölt elvárások szerint végzi feladatát. Az Eladónak a tőle elvárható, fokozott gondossággal, a szakmai gyakorlat szerint kell teljesítenie a műszaki leírásban meghatározottak ellátását.
  7. Az Eladó a Vevő nevében kötelezettséget nem vállalhat.
  8. Az Eladó köteles minden általában elvárható tájékoztatást megadni és intézkedést megtenni a szerződés tárgyának határidőre történő teljesítése érdekében. A Vevő kérésére az Eladó köteles haladéktalanul információt nyújtani a szerződés teljesítéséről. A Vevő a szerződés teljesítésével kapcsolatban bármilyen információt bekérhet az Eladótól, és jogosult azokat ellenőrizni.
  9. Ha a Vevő célszerűtlen vagy szakszerűtlen utasítást ad, erre az Eladó köteles őt írásban figyelmeztetni. A figyelmeztetés elmulasztásából eredő kárért az Eladó felelős.
  10. A Vevő a feladat teljesítését – az Eladó indokolatlan zavarása nélkül – a teljesítés folyamán bármikor ellenőrizheti. Nem mentesül az Eladó a felelősség alól, ha a Vevő az ellenőrzést elmulasztotta vagy nem megfelelően végezte el. Az Eladó tudomásul veszi, hogy szerződésszerű teljesítésének ellenőrzésére a Vevő harmadik személyt (teljesítési segédet) is igénybe vehet.
  11. Az Eladó köteles a Vevőnek a szolgáltatott dologról a felhasználáshoz, fenntartáshoz szükséges tájékoztatást megadni. A Vevő mindaddig nem köteles a vételárat megfizetni, amíg az Eladó tájékoztatási kötelezettségének eleget nem tett, feltéve, hogy annak hiányában a szolgáltatott dolog rendeltetésszerű használatba nem vehető.

Az Eladó köteles minden vevői utasítást figyelembe venni és betartani, amely a szolgáltatás teljesítésével kapcsolatos. Eladó köteles kártalanítani a Vevőt minden büntetés, vagy felelősség alól bármely ilyen rendelkezés megszegése esetén. Eladó a Polgári Törvénykönyvről szóló 2013. évi V. törvény (továbbiakban: Ptk.) alapján helytállni tartozik minden olyan kárért, amelyet a teljesítés során okoz.

**Az Eladó részéről a teljesítésben közreműködő személyek:**

* 1. Az Eladó teljesítésében a Kbt. 138. §-ában rögzítetteknek megfelelően vehet részt alvállalkozó. Az Eladó jelen szerződés aláírásával is igazolja, hogy a szerződés teljesítésében a következő alvállalkozó vesz részt, aki/amely nem áll a kizáró okok hatálya alatt: … (név, székhely, képviselő, bankszámlaszám)
  2. Az Eladó minden alvállalkozójáért, megbízottjáért, teljesítési segédjéért úgy felel, mintha a szolgáltatást maga látta volna el.
  3. Az Eladó teljesítésében köteles közreműködni az olyan alvállalkozó és szakember, amely a jelen szerződés alapját képező eljárásban részt vett az Eladó, mint Ajánlattevő alkalmasságának igazolásában, kivéve a Kbt. 139. § (1)-(3) bekezdésekben foglalt esetekben.

**A Vevő jogai és kötelezettségei:**

* 1. A Vevő az Eladó szerződésszerű teljesítése esetén az ellenérték (vételár vagy vállalkozói díj) fizetésére köteles jelen szerződésben meghatározottak szerint.
  2. A Vevő köteles megadni az Eladónak a szerződésszerű teljesítéshez szükséges tájékoztatást, iránymutatást.
  3. A Vevő a műszaki leírásban foglaltaknak megfelelően köteles az egyes feladatokkal kapcsolatos meghatározott teendők határidőben történő elvégzésére, döntések meghozatalára, iránymutatások adására. A Vevő ilyen irányú kötelezettsége kapcsán a határidejének elmulasztásáért az Eladó nem felel.
  4. A Vevő köteles az Eladó részére minden olyan, információt, dokumentumot és a műszaki leírásban esetlegesen megjelölt egyéb dolgot átadni, amely az Eladó szerződésszerű teljesítéséhez szükséges.
  5. Amennyiben az Eladó a jelen szerződésben foglalt bármely feladata határidőre történő teljesítését elmulasztja, úgy a Vevő jogosult az Eladó kockázatára és költségére - az árak megfelelőségének vizsgálata nélkül - harmadik személlyel a hibás orvostechnikai eszközt kijavíttatni, amennyiben az Eladó a kérdéses feladat teljesítését az arra vonatkozó írásbeli felszólítás kézhezvételétől számított 8 napon belül nem végezte el.

**A Felek együttműködési kötelezettsége:**

* 1. A Felek kötelesek a szerződés teljesítése érdekében együttműködni. Együttműködési kötelezettségük kiterjed különösen a kölcsönös tájékoztatási kötelezettségre. Az Eladó részéről a Vevővel történő együttműködés magában foglalja különösen a folyamatos információcserét, a szükségszerű tájékoztatást, egyeztetéseket, konzultációkat, valamint esetlegesen a Vevő által megjelölt harmadik személlyel történő együttműködést is.
  2. A Felek kötelesek egymást haladéktalanul tájékoztatni minden olyan körülményről, mely a szerződés teljesítését érinti, különösen azokról, melyek a szerződés határidőben történő teljesítését akadályozhatják vagy veszélyeztethetik. A Felek az értesítés elmulasztásából vagy késedelmes teljesítéséből eredő kárért teljes felelősséggel tartoznak.
  3. A Felek rögzítik, hogy az együttműködési kötelezettség megszegését – amennyiben az a vétlen félre jelentős hátránnyal, vagy költséggel jár – súlyos szerződésszegésnek tekintik, és a jelen megállapodásban a súlyos szerződésszegésre előírt következményeket alkalmazzák.
  4. A Felek rögzítik, hogy a vonatkozó előírások alapján – mivel a szerződés szerinti díj forrása uniós forrásból származó pénzeszköz – a szerződés azon adatai, amelynek megismerését vagy nyilvánosságra hozatalát külön jogszabály közérdekből elrendeli nem minősülnek üzleti titoknak.

1. **ELLENÉRTÉK (VÉTELÁR)**
   1. Az Eladót a szerződés 3.3 pontjában meghatározott összes szállítási és vállalkozási feladata jog- és szerződésszerű teljesítését követően az előzményben hivatkozott közbeszerzési eljárásban benyújtott ajánlatában megadott ajánlati ára alapján mindösszesen ... Ft + ÁFA vagyis bruttó (az általános forgalmi adót magában foglaló) ... Ft összegű ellenérték (vételár) illeti meg az alábbi táblázatban foglaltak szerint:

|  |  |  |  |
| --- | --- | --- | --- |
| **Termék megnevezése** | **Mennyiség (db)** | **Nettó**  **egységár** | **Nettó összesen** |
| kolonoszkópos szett | 24 |  |  |
| endoszkópiás mosóautomata | 10 |  |  |
| Mindösszesen nettó ellenérték (vételár): | | |  |
| ÁFA: | | |  |
| Mindösszesen bruttó ellenérték (vételár): | | |  |

* 1. Az ellenérték magában foglalja az Eladó vonatkozásában a műszaki leírásban és jelen szerződésben meghatározott valamennyi szállítási és vállalkozási feladat ellátásával kapcsolatban felmerülő valamennyi költségét és egyéb kiadását is.
  2. Az Eladó az ajánlatában megadott díjon felül további költséget nem számolhat el a szerződés keretében ellátandó feladatok kapcsán.
  3. Az Eladó a 4.1 és 4.2 pontok szerint meghatározott feltételek és egyben szerződésszerű teljesítést követően a Vevő által kiállított teljesítési igazolás alapján összesen egy darab számla (továbbiakban: Számla) kiállítására jogosult.
  4. A számla kiegyenlítése minden esetben átutalással történik Eladó jelen szerződésben megjelölt bankszámlájára.
  5. Az ellenszolgáltatás az EFOP-1.8.1-VEKOP-15-2016-00001 számú, Komplex népegészségügyi szűrések elnevezésű kiemelt projekt keretében 100,00 %-ban európai uniós támogatásból, átutalással kerül kifizetésre, a 272/2014. (XI.5.) Korm. rendelet szerinti utófinanszírozással. A Vevő előleget nem fizet.
  6. Az Eladó a Számla benyújtására az elvégzett feladatok igazolt teljesítését követően jogosult. A Számlát a feladatok szerződésszerű elvégzéséről kiállított teljesítési igazolás alapján köteles kiállítani és a Vevőnek eljuttatni az alábbiak figyelembevételével:
* A Számlán a Vevő adatait az alábbiak szerint kell feltüntetni: Országos Közegészségügyi Intézet, 1097 Budapest, Albert Flórián út 2-6.
* A Számlán szerepeljen a szerződés nyilvántartási száma, az EFOP-1.8.1-VEKOP-15-2016-00001 projektazonosító, az orvostechnikai eszközök típusának meghatározása, továbbá a vételár soronként tételesen elkülönített részletezettséggel 6.1 pontban szereplő táblázatnak megfelelően.
* Eladó köteles a Számlát a teljesítési igazolást követően 15 napon belül a Vevőnek eljuttatni személyes átadás vagy az Országos Közegészségügyi Intézet 1450 Budapest, Pf. 17 címre, ajánlott levélként történő postázás útján.

A számlázás tekintetében az Áfa tv. 58. § rendelkezései is irányadóak.

A Vevő a szerződés teljesítésének elismeréséről (teljesítésigazolás) vagy az elismerés megtagadásáról legkésőbb az Eladó teljesítésétől számított tizenöt napon belül írásban köteles nyilatkozni (Kbt. 135. § (1) bekezdés). Eladó (Vállalkozó szerződésnek és a jogszabályoknak megfelelően kiállított Számla átutalással kerül kiegyenlítésre a Ptk. 6:130. § (1) bekezdés alapján. A pénzügyi teljesítés határideje (esedékesség) a szerződésnek és a jogszabályoknak megfelelően kiállított Számla Vevő általi kézhezvételétől számított 30 nap.

* 1. Az ajánlattétel, a szerződés, az elszámolás és a kifizetések pénzneme a magyar forint (HUF).
  2. Vevő a Kbt. 136. § (1) bekezdés a) és b) pontja alapján előírja az Eladó számára, hogy:

1. Eladó nem fizethet, illetve számolhat el a szerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és melyek a nyertes ajánlattevő adóköteles jövedelmének csökkentésére alkalmasak,
2. a szerződés teljesítésének teljes időtartama alatt tulajdonosi szerkezetét a Vevő számára megismerhetővé teszi és a Kbt. 143. § (3) bekezdése szerinti ügyletekről a Vevőt haladéktalanul értesíti.
   1. A szerződés szerinti ellenérték késedelmes megfizetése esetén a Vevő az Eladó részére a Ptk. 6:155 § szerinti mértékű késedelmi kamatot köteles fizetni.
   2. Vevőnek bármely esedékes fizetési kötelezettsége tekintetében joga van a kifizetés arányos mértékű visszatartására (beszámításra) az alábbi esetekben:
3. a Számla alapját képező teljesítés részben vagy egészében hibás;
4. Eladó bármely szerződésszegése, mulasztása Vevőnek vagy harmadik személyeknek kárt okozott, vagy kárveszélyt idézett elő, és a kárveszélyt Vevő írásbeli felszólítás ellenére sem szüntette meg;
5. Eladó a kifizetés teljesítéséhez a Számla kiállításához szükséges bármely szerződéses vagy jogszabályi előfeltételt nem teljesítette;
6. Eladó a jelen szerződés bármely rendelkezését megsértette, és a szerződésszegő állapotot írásbeli felszólítás ellenére sem szüntette meg;
7. Vállalkozónak (Eladónak) a Vevővel szemben bármely okból lejárt tartozása van.
8. **SZERZŐDÉST MEGERŐSÍTŐ KÖTELEZETTSÉGEK**
   1. A Felek rögzítik, hogy az Eladó felel azért, hogy a jelen szerződés alapján rá háruló feladatok határidőben és megfelelő szakmai minőséggel kerüljenek teljesítésre. Felel továbbá minden olyan késedelemért, hiányosságért, kárért, amely abból ered, hogy feladatait nem megfelelő határidőben, gondatlanul, hiányosan vagy szakmailag nem megalapozottan, illetve a Vevő utasításai ellenére vagy nem a feladat kitűzésére irányadó dokumentumokban foglaltak szerint teljesíti.
   2. A Felek rögzítik, hogy az Eladó jelen szerződést hibásan/késedelmesen teljesíti, amennyiben a szerződésben vagy annak mellékleteiben meghatározott egyes feladatokat, a feladatok összességét vagy az egész szerződést nem teljesíti, nem határidőre teljesíti, hiányosan vagy nem megfelelő szakmai színvonalon teljesít, vagy egyébként megszegi a szerződésben vagy annak mellékleteiben foglalt feltételeket vagy határidőket. A teljesítés hibásnak minősül különösen, ha az Eladó által szállított kolonoszkópos szett, illetve annak bármely eleme, vagy az endoszkópos mosóautomata nem teljesíti a szerződés 3.2 pontjában meghatározott (akár az értékelés tárgyává tett, akár az értékelés tárgyát nem képező) műszaki paramétert és ilyenkor a hibás teljesítésre a szerződésben és a Ptk. 6:159. §-ában meghatározott jogkövetkezményeket kell alkalmazni.
   3. A szerződésben a napokban meghatározott határidők naptári napokat jelentenek. Ahol a szerződés munkanapokban, vagy más módon határozza meg a határidőket, ott munkanapokat, vagy a szerződés szerint más módon meghatározott határidőt kell érteni.
   4. **Késedelmi kötbér:**

Eladó késedelmi kötbér fizetésére köteles, ha olyan okból, amelyért felelős a szerződés szerinti teljesítési határidőt elmulasztja. A késedelmi kötbérre vonatkozó rendelkezéseket megfelelően alkalmazni kell a hibás teljesítés miatti kicserélés, vagy kijavítás időtartamára (amíg a szállított termék a rendeltetésszerű használatra nem alkalmas).

* mértéke: 0,1%/ késedelmes nap;
* kötbér alapja: a résztevékenységre (erőforrásra) jutó teljes nettó vételár;
* A késedelmi kötbér maximális mértéke: a kötbér alap 10 (tíz) %-a. Vevő a késedelmi kötbérre a Ptk. 6:186. §-ban foglaltak szerint jogosult.
  1. **Meghiúsulási kötbér:**

A szerződés Vállalkozónak (Eladónak) olyan okból, amiért felelős, bekövetkező Vevő általi felmondása, illetve elállása esetén az Eladó meghiúsulási kötbér fizetésére köteles, melynek összege a teljes nettó vételár 20%-a.

* 1. **A kötbér esedékessé válik:**
* késedelem esetén: a késedelem beálltával;
* hibás teljesítés esetén: a hibás teljesítés Vevő által történő megállapításának napján (a hibás teljesítés miatti kicserélés, vagy kijavítás időtartamára a késedelmi kötbér szabályai szerint)
* meghiúsulás esetén: a Vevő tudomásszerzésének napján a meghiúsulásra, illetve a Vevő részére rendkívüli elállásra okot adó körülményről, valamint a teljesítés Eladó által történt jogos ok nélküli megtagadásáról.
  1. Amennyiben Eladó Vevő kötbérigényét kifogásolja, köteles ezt haladéktalanul, de legkésőbb 5 munkanapon belül írásban megtenni. A Vevő jogában áll az esedékessé vált késedelmi, illetve hibás teljesítési kötbért a Vállalkozónak (Eladónak) fizetendő díjból visszatartani.
  2. **Vevői igények érvényesítése:** A Vevő a szerződésen alapuló, illetve azzal összefüggő kötbér- vagy kárigényeit a következő módon érvényesíti. A Vevő a késedelmes/hibás teljesítés esetén – az igény jogalapjának és az okot adó ténynek, eseménynek a megjelölésével – felhívja a Vállalkozót (Eladót), hogy
* a kötbér és/vagy a kötbéren felüli kár jogalapjának és összegének elismerése mellet a kötbér és/vagy a kötbéren felüli kár összegét fizesse meg, vagy
* a kötbér és/vagy a kötbéren felüli kár jogalapjának és összegének elismerése mellett a kötbér és/vagy a kötbéren felüli kár összegének az Eladó számlájába történő beszámítás útján egyenlítse ki, vagy
* nyilatkozzon, hogy a kötbér és/vagy a kötbéren felüli kár jogalapját, vagy összegét nem ismeri el.
  1. Az Eladó köteles a fentiekre vonatkozó nyilatkozatát 5 munkanapon belül megadni. Vevő a Vállalkozónak (Eladónak) a Vevővel (Megrendelővel) szemben, a Szerződéssel összefüggésben fennálló követelésébe kizárólag az Eladó által elismert követelését számíthatja be. A beszámítás mértékéig a kötelezettségek megszűnnek.
  2. Amennyiben az Eladó a Vevői igényt nem, vagy nem teljes mértékben ismeri el, vagy Eladó 5 munkanapon belül nem nyilatkozik, Vevő jogosult a kötbér mértékét megállapítani, figyelembe véve a jelen szerződés, valamint jelen szerződés mellékleteinek rendelkezéseit, valamint a hibás/késedelmes teljesítés összes körülményét.
  3. **Jótállás:** A Vevő a leszállított és üzembe helyezett kolonoszkópos szettek és endoszkópos mosóautomaták (kolonszkópiás mosók) vonatkozásában előírja, az Eladó vállalja az üzembe helyezéstől kezdődő és 2020. június 30-ig terjedő jótállást, amelynek időtartama alatt az Eladó ellátja a gyártó által előírt karbantartást és szervizelést annak érdekében, hogy a teljesítési segédek napi, üzemszerűen zajló vizsgálatainak elvégzéséhez szükséges technikai feltételek folyamatosan biztosítottak legyenek. A jótállási időszak lejártával az Eladót a karbantartás és szervizelés nem terheli.

1. **A SZERZŐDÉSTŐL VALÓ elállás, A SZERZŐDÉS felmondásA, megszűnésE**

**Elállás, felmondás:**

* 1. A Vevő jogosult a Vállalkozóhoz (Eladóhoz) címzett egyoldalú írásbeli nyilatkozatával a jelen szerződéstől elállni illetve azt azonnali hatállyal felmondani az Eladó jelentős mértékű szerződésszegése esetén. Jelentős szerződésszegésnek minősül:
* Eladó végelszámolás kérelme (amennyiben gazdasági társaság az Eladó) a cégbíróságra benyújtásra kerül,
* Vállalkozóval (Eladóval) szemben az illetékes bíróság előtt jogerősen törlési vagy felszámolási eljárás indul,
* Vállalkozóval (Eladóval) szemben jogerőre emelkedett fizetési meghagyás útján követelés érvényesítése van folyamatban,
* Eladó bármilyen módon megtéveszti Vevőt vagy valótlan adatot szolgáltat és ez közvetlen vagy közvetett módon súlyosan káros hatással lehet a szerződéses kötelezettségek teljesítésére,
* Eladó a teljesítést jogos ok nélkül megtagadja,
* az Eladó indokolt ok nélkül elmulasztotta megkezdeni, vagy felfüggesztette a jelen szerződés szerinti feladatok elvégzését,
* Eladó megszegi a közreműködő bevonására vonatkozó, vagy a jogszerű foglalkoztatásra vonatkozó kötelezettségét,
* Eladó bármely jelen szerződés szerinti kötelezettségét súlyosan megszegi,
* Eladó késedelme, vagy hibás teljesítése amennyiben az emiatt felszámított késedelmi kötbér oly’ mértékű, hogy az eléri a kötbérmaximumot,
* Eladó többször, hasonló jellegű súlyos hibát követ el tevékenysége során, vagy olyan mulasztást valósít meg, amely a Vevő számára jelentős érdeksérelemmel jár,
* Eladó a jelen szerződésben rögzített feladat megvalósításával olyan késedelembe esik, amely a tevékenység végrehajtását lehetetlenné teszi és a késedelmet az írásbeli felszólításban meghatározott határidőig sem hárítja el,
* Eladó jelen szerződésen alapuló kötelezettségeit olyan jelentős mértékben megszegte, hogy ennek következtében Vevőnek a további teljesítés nem áll érdekében,
* Eladó olyan okból, amelyért felelős, második alkalommal bekövetkezett hibás vagy késedelmes teljesítése esetén,
* jogszabályon alapuló felmondási vagy elállási okok fennállnak,
* Eladó titoktartási kötelezettségét megszegte.
  1. Eladó jogosult a szerződéstől elállni, amennyiben:
* Vevő 40 napon túli fizetési késedelembe esik, és azt írásos felszólítás ellenére sem teljesíti;
* Vevő többszöri szakszerűtlen, jogellenes utasítása, amely Eladó szerződésszerű teljesítését lehetetlenné teszi.
  1. Amennyiben a teljesítési határidő lejárta előtt nyilvánvalóvá válik, hogy az Eladó a jelen szerződésben meghatározott feladatokat olyan számottevő késedelemmel tudná elvégezni, ami az adott feladat eredményének a Vevő tevékenységi körében történő alkalmazhatóságát nagymértékben zavarja, vagy meghiúsítja, vagy az Eladó a hibás teljesítés kijavítására tűzött ésszerű határidőn belül a hibákat nem javítja ki, a Vevő jogosult gyakorolni az elállás jogát. A Vevő a kötbéren felüli kárát is érvényesítheti.
  2. A felmondási idő alatt a Felek jelen szerződés szerinti jogaikat gyakorolják és kötelezettségeiket teljesítik.

**Megszűnés:**

* 1. Jelen szerződés megszűnik:
* a jelen szerződés mindkét fél általi szerződésszerű teljesítésének időpontjában automatikusan, minden további jogcselekmény nélkül is,
* bármelyik fél azonnali hatályú felmondásával, a másik fél súlyos szerződésszegése esetén,
* bármelyik fél jogutód nélküli megszűnésével.
  1. A szerződés megszűnésekor a Felek kötelesek egymással elszámolni.

1. **A szerződésmódosításra vonatkozó Kbt. 141. §-ának rendelkezései**
   1. A jelen szerződés módosítása csak írásban, a Kbt. 141. §-ában foglalt feltételek bekövetkezése esetén történhet meg. A felek tudomásul veszik, hogy a szerződés módosítása kapcsán megfelelően alkalmazni kell a Kbt-nek a nyilvánosság biztosítására és kommunikációra vonatkozó rendelkezéseinek érvényesülését.
   2. A szerződés - a Kbt. 141. § (4) vagy (6) bekezdésben foglalt feltételek vizsgálata nélkül - új közbeszerzési eljárás lefolytatása nélkül módosítható, ha a módosítás eredményeként az ellenérték növekedése - vagy több módosítás esetén azok nettó összértéke - nem éri el az eredeti szerződéses érték 10 %-át és a módosítás nem változtatja meg a szerződés általános jellegét és illeszkedik az eredeti szerződés jellegéhez.
   3. A szerződés új közbeszerzési eljárás kiírása nélküli további módosításának feltételeit a Kbt. 141. § (4) és (6) bekezdései állapítják meg.
2. **A közbeszerzési szerződésekre vonatkozó kötelező tartalmi elemek (Kbt. 143. §)**
   1. A Vevő a Szerződést felmondhatja, vagy - a [Ptk.](https://mobil.jogkodex.hu/#/h)-ban foglaltak szerint - a Szerződéstől elállhat, ha:

- feltétlenül szükséges a Szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;

- az Eladó nem biztosítja a Kbt. 138. §-ban foglaltak betartását, vagy az ajánlattevőként szerződő fél személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy

- az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a Szerződés nem semmis.

* 1. A Vevő köteles a Szerződést felmondani, vagy - a [Ptk.](https://mobil.jogkodex.hu/#/h)-ban foglaltak szerint - attól elállni, ha a Szerződés megkötését követően jut tudomására, hogy az Eladó tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.
  2. A Vevő jogosult és egyben köteles a Szerződést felmondani - ha szükséges olyan határidővel, amely lehetővé teszi, hogy a Szerződéssel érintett feladata ellátásáról gondoskodni tudjon -, ha

- a Vállalkozóban (Eladóban) közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;

- az Eladó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

1. **Titoktartás, nyilvánosság és kapcsolattartás**
   1. Az Eladó elfogadja, hogy a szerződés, az ahhoz kapcsolódó minden irat és információ, továbbá a teljesítés során a Vevőről (Megrendelőről), annak tevékenységéről tudomására jutott minden adat, információ üzleti titkot képez. Az Eladó az üzleti titkot képező adatokat - a szerződésben vállalt kötelezettségei teljesítését meghaladóan - harmadik személlyel nem közölheti, harmadik fél számára nem teheti hozzáférhetővé, más módon nyilvánosságra nem hozhatja és kizárólag a Vevő előzetes írásbeli engedélyével használhatja fel egyéb célra. Nem minősülnek az üzleti titok körébe tartozónak azok az adatok, információk, amelyeket a Vevő maga, vagy az arra feljogosított személyek, szervezetek jogszerűen hoztak nyilvánosságra.
   2. Az Eladó titoktartási kötelezettsége a jelen szerződés megszűnése után is fennáll, azonban az Eladó sem a szerződés hatálya alatt, sem a szerződés megszűnése után - a titoktartási kötelezettségre figyelemmel - nem tagadhatja meg a hivatalos szervek részére történő kötelező adatszolgáltatást a szerződés tartalmáról és a szerződéskötés körülményeiről. Az Eladó tudomásul veszi és hozzájárul ahhoz, hogy a Vevő az információs önrendelkezési jogról és az információszabadságról szóló 2011. évi CXII. törvény 33. § -a és a Kbt. 31. §-ában rögzített kötelezettségek teljesítése érdekében a jelen szerződés adatait, illetve a szerződést nyilvánosságra hozza.
   3. Egyéb kikötés hiányában – a szerződés végrehajtásával vagy megszüntetésével kapcsolatos - minden értesítést, illetőleg minden abból eredő üzenetet írásban postai levél, vagy telefax útján vagy elektronikus levélben kell megküldeni vagy kikézbesíteni a másik fél részére, annak címére. Az üzeneteket tartalmazó írott jegyzékek (levelek) akkor tekinthetők átadottnak (illetőleg közöltnek), amikor kézbesítésről a feladó a tértivevényt megkapja, vagy a hibátlan továbbításról a faxgép által kiadott igazolást a küldő fél megkapja, vagy az elektronikus levél elolvasásáról a küldő fél a visszaigazolást elektronikusan megkapja. Amennyiben az elektronikus levél megküldésétől számított 2 munkanapon belül az elektronikus levél küldője nem kap visszaigazolást a címzett fél általi elolvasásáról, akkor az elektronikus levél a harmadik munkanapon – további jogcselekmény nélkül – közöltnek tekintendő (kézbesítési vélelem), kivéve ha a címzett bizonyítja ennek ellenkezőjét. Amennyiben valamely a levél postai és más, a fentiekben írt módon is egyszerre megküldésre kerül, akkor a közléshez fűződő joghatások az első közlés időpontjával állnak be.
   4. A szerződés teljesítésével kapcsolatos ügyintézésre és kapcsolattartásra a Felek által felhatalmazott személyek

Vevő feladatkiadásra, kapcsolattartásra jogosult képviselője:

Név: X.Y. titulus

Cím: 1097 Budapest, Albert Flórián út 3/a.

Telefon:

E-mail:

Eladó részéről eljáró kapcsolattartó:

Név: X.Y. titulus

Cím:

Telefon:

E-mail:

Eladó részéről teljesítésbe bevont szakértő:

Név: X.Y.

Cím:

Telefon:

E-mail:

1. **ZÁRÓ RENDELKEZÉSEK**
   1. Jelen szerződésben nem érintett kérdések tekintetében a Ptk, a Kbt., a szerzői jogról szóló 1999. évi LXXVI. törvény, továbbá a vonatkozó egyéb jogszabályok rendelkezéseit kell alkalmazni.
   2. A Felek megállapodnak, hogy amennyiben a jelen szerződés bármely része érvénytelennek bizonyulna, a szerződés egyéb részét továbbra is hatályosnak tekintik, kivéve, ha az érvénytelen rész hiányában a megállapodást nem kötötték volna meg. Az érvénytelen rész helyett a Ptk. rendelkezései irányadók.
   3. Szerződő Felek kifejezetten megállapodnak, hogy jelen szerződés egészére - így különösen a szerződés megkötésére, anyagi és alaki érvényességére, kötelmi hatásaira, a szerződést biztosító mellékkötelezettségekre, a szerződéssel kapcsolatos követelések beszámíthatóságára, engedményezés útján történő átruházhatóságára és átvállalására – a magyar jog rendelkezéseit kell alkalmazni, ide nem értve a magyar kollíziós magánjogi szabályokat (nemzetközi magánjogról szóló 1979. évi 13. tvr.).
   4. A külföldi adóilletőségű Eladó köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet az Eladóra vonatkozó adatokat az országok közötti jogsegély igénybevétele nélkül (Kbt. 136. § (2) bek.).
   5. Felek jelen szerződésből eredő esetleges jogvitáikat elsősorban tárgyalásos úton kötelesek rendezni. Felek a polgári perrendtartásról szóló 1952. évi III. tv. 41. §-a alapján megállapodnak abban, hogy a szerződésből eredő helyi bíróság elé tartozó vagyonjogi jogviták elbírálása kapcsán alávetik magukat a Vevő mindenkori székhelye szerinti bíróság kizárólagos illetékességének.
   6. Vevő részéről jelen szerződésben foglalt bármely jog késedelmes érvényesítése, illetve érvényesítésének elmulasztása nem jelenti a jogok érvényesítéséről való lemondást, illetve valamely jog részleges vagy kizárólagos érvényesítése nem zárja ki a többi, illetve a fennmaradó jog érvényesítését.
   7. Jelen szerződés elválaszthatatlan részét képező mellékletek:
2. számú melléklet: Eljárást megindító felhívás és a közbeszerzési dokumentáció valamint annak mellékletei
3. számú melléklet: Eladó ajánlata
4. számú melléklet: A kiegészítő tájékoztatás(ok) (adott esetben)
   1. Felek kijelentik, hogy jelen szerződésben foglaltakat elolvasták, megértették, és mint szerződéses akaratuknak mindenben megfelelőt, jóváhagyólag – a képviselet szabályainak figyelembevételével – írták alá. A szerződés mindkét fél általi aláírásakor lép hatályba. Jelen szerződést összesen 5 egymással teljesen megegyező, eredeti példányban készült, amely példányokból a Vevőt 4 példány, az Eladó t 1 példány illet meg.

|  |  |
| --- | --- |
| **Országos Közegészségügyi Intézet** | **Vállalkozó** |
| Aláírás:  …………….…………………………….  Képviseli: Dr. Surján Orsolya  főigazgató  P.H. | Aláírás:  …………….…………………………….  Képviseli:  P.H. |
| *Vevő* | *Eladó* |
| Budapest, | ................, 2017. ............. hó …. napján |

|  |  |
| --- | --- |
| Pénzügyi ellenjegyző:  …………….…………………………….  Maróti Szilvia  mb. gazdasági igazgató | Projekt pénzügyi ellenjegyzés:  …………….…………………………….  Rácz Szilvia  pénzügyi vezető |
| Budapest, | Budapest, |